== Arendt om totalitarisme ==
Arendt er desuden kendt for sine analyser af totalitarismen, der skulle tjene til at modvirke totalitære tendenser i samfundet<ref>Arendt 2019</ref>. Ifølge Arendt vokser totalitarismen frem, når moderne mennesker ikke vil være et individuelt selv i et demokrati, men søger at være en del af et større anonymt fællesskab. Det [[Repræsentativt demokrati|repræsentative demokrati]] er ikke et fuldt demokrati, men er sårbart over for totalitære tendenser, der kan slå over i totalitarisme. Modsætningen er det egentlige fuldt demokratiske fællesskab, hvor der er direkte indflydelse, og borgerne kan indgå som individer.
Filosofi Kultur